[pic] | KOMISIJA EVROPSKIH SKUPNOSTI |

Bruselj, 3.10.2007

COM(2007) 562 konč.

36. FINANČNO POROČILO KOMISIJE EVROPSKEMU PARLAMENTU IN SVETU

o Jamstvenem oddelku EVROPSKEGA KMETIJSKEGA USMERJEVALNEGA IN JAMSTVENEGA SKLADA (EKUJS)– FINANČNO LETO 2006 –{SEC(2007) 1246}

KAZALO

1. PRORAčUNSKI POSTOPEK 3

1.1. Predhodni predlog proračuna za leto 2006 3

1.2. Predlog proračuna za leto 2006 3

1.3. Pisni predlog spremembe za leto 2006 3

1.4. Sprejetje proračuna za leto 2006 3

1.5. Sprememba proračuna BR 6/2006 3

2. STANJE GOTOVINE IN UPRAVLJANJE ODOBRITEV 4

A. Upravljanje odobritev 4

2.1. Razpoložljive odobritve za proračunsko leto 2006 4

2.2. Poraba razpoložljivih odobritev za proračunsko leto 2006 4

2.3. Avtomatski prenosi iz proračunskega leta 2005 v leto 2006 5

2.4. Neavtomatski prenosi iz leta 2005 5

B. Predplačila 5

2.5. Predplačila državam članicam 5

3. IZVRšEVANJE PRORAčUNA ZA LETO 2006 6

4. PRIPOMBE K IZVRšEVANJU PRORAčUNA 7

4.1. Podrazdelek 1a 7

4.2. Podrazdelek 1b 8

4.3. Razčlenitev odhodkov iz podrazdelka 1a po kategorijah 9

PRILOGA 1: PRORAčUNSKI POSTOPEK ZA LETO 2006 – JAMSTVENI ODDELEK EKUJS PRILOGA 2: DEL PRORAčUNA JAMSTVENEGA ODDELKA EKUJS V PRORAčUNU EU ZA OBDOBJE 2002–2006 PRILOGA 3: ANALIZA IZVRšEVANJA PRORAčUNA ZA LETO 2006 PRILOGA 4: ODHODKI JAMSTVENEGA ODDELKA EKUJS PO čLENU IN PO DRžAVI čLANICI PRILOGA 5: RAZVOJ RAZčLENITVE ODHODKOV JAMSTVENEGA ODDELKA EKUJS ZA OBDOBJE 2002–2006 |

Opomba: To poročilo spremlja natančen delovni dokument Komisije. Celotno besedilo tega delovnega dokumenta (v angleščini) in priloženih preglednic (v angleščini) bo na voljo na spletni strani GD za kmetijstvo in razvoj podeželja. |

Proračunski postopek

Predhodni predlog proračuna za leto 2006

Predhodni predlog proračuna za leto 2006 je Komisija sprejela in je bil predložen proračunskemu organu aprila 2005. Predlagane odobritve za prevzem obveznosti za Jamstveni oddelek EKUJS so znašale skupaj 51 412,3 milijona EUR, tj. 43 641,3 milijona EUR za podrazdelek 1a in 7 771,0 milijona EUR za podrazdelek 1b, pri katerem so zaradi vključitve prehodnega instrumenta za nove države članice, ki je bil izveden na podlagi diferenciranih proračunskih sredstev, odobritve plačil znašale skupaj 7 711,3 milijona EUR.

Predlog proračuna za leto 2006

Svet je sprejel predlog proračuna za leto 2006 julija 2005. Odobritve v podrazdelku 1a so bile v primerjavi s PPP znižane za 150,0 milijona EUR, medtem ko so se odobritve za podrazdelek 1b obdržale na ravni PPP.

Pisni predlog spremembe za leto 2006

Konec oktobra 2005 je Komisija sprejela pisni predlog spremembe št. 2 k PPP za leto 2006, ki določa zahteve za odobritve za podrazdelek 1a v višini 43 279,7 milijona EUR, kar je za 361,6 milijona EUR manj, kot je bilo predvideno v predhodnem predlogu proračuna. Predlagane zahteve za odobritve za podrazdelek 1b se niso spremenile.

Sprejetje proračuna za leto 2006

Proračun za leto 2006 je bil sprejet decembra 2005 za zneske iz pisnega predloga spremembe št. 2. Odobritve za podrazdelek 1a so takrat znašale 43 279,7 milijona EUR, za podrazdelek 1b pa 7 771,0 milijona EUR. Za podrobnosti glej Prilogo 1.

Sprememba proračuna BR 6/2006

Decembra 2006 je Komisija predlagala, proračunski organ pa je z BR 6/2006 sprejel prilagoditev proračunskih odobritev za prevzem obveznosti za leto 2006, tako da je črtal znesek v višini 860,0 milijona EUR za podrazdelek 1a, ki je nato znašal 42 419,7 milijona EUR. Podrobneje, s spremembo proračuna so se odobritve za poglavje 05 02 „Intervencije na kmetijskih trgih“ znižale za 360,0 milijona EUR in odobritve za poglavje 05 03 „Neposredne pomoči“ za 654,2 milijona EUR, skupne odobritve za poglavje 05 07 „Revizija izdatkov kmetijstva“ pa so se zvišale za 154,2 milijona EUR.

Del končnega proračuna Jamstvenega oddelka EKUJS (odobritve za prevzem obveznosti) v skupnem proračunu EU za obdobje 2002–2006 je naveden v Prilogi 2.

Stanje gotovine in upravljanje odobritev

A. UPRAVLJANJE ODOBRITEV

RAZPOLOžLJIVE ODOBRITVE ZA PRORAčUNSKO LETO 2006

Končne razpoložljive odobritve za proračunsko leto so za Jamstveni oddelek EKUJS znašale skupaj 50 190 720 000 EUR. Proračunski organ je odobril neavtomatski prenos sredstev v višini 43 400 000 EUR iz leta 2005 v leto 2006.

Poraba razpoložljivih odobritev za proračunsko leto 2006

Proračunsko poslovanje

Spodnja preglednica podrobno navaja proračunsko poslovanje, izvedeno v letu 2006:

EUR |

1. Razpoložljive odobritve |

– običajne odobritve | 50 190 720 000,00 |

– neavtomatski prenosi | 43 400 000,00 |

2. Obveznosti podrobno |

– za odhodke držav članic za običajne odobritve | 47 434 305 141,54 |

– za odhodke za neavtomatske prenose | 43 400 000,00 |

– za neposredna plačila | 291 500 128,65 |

– za odhodke držav članic – RDFI EU-10 | 2 096 000 000,00 |

----------------------- |

Obveznosti skupaj | 49 865 205 270,19 |

3. Zaračunani zneski |

– za odhodke držav članic za običajne odobritve | 47 434 305 141,54 |

– za odhodke za neavtomatske prenose | 43 400 000,00 |

– za neposredna plačila | 22 745 564,88 |

– za odhodke držav članic – RDFI EU-10 | 500 956 905,00 |

----------------------- |

Zaračunano skupaj | 48 001 407 611,42 |

4. Avtomatski prenosi |

– za odhodke držav članic – RDFI EU-10 | 1 595 043 095,00 |

– za odhodke držav članic za neavtomatske prenose | 0,00 |

– za neposredna plačila | 268 754 563,77 |

----------------------- |

Avtomatski prenosi skupaj | 1 863 797 658,77 |

5. Neavtomatski prenosi | 0,00 |

6. Zapadle odobritve (= 1 – 2 – 5) | 368 914 729,81 |

Avtomatski prenosi

Avtomatski prenosi pomenijo razlike med obveznostmi in zaračunanimi zneski. Za to proračunsko leto se predvideva znesek v višini 1 863,8 milijona EUR, kar ustreza odobritvam, ki jih je Komisija namenila za odhodke, ki jih je sama izvedla in katerih izplačila niso bila izpeljana do konca proračunskega leta.

Avtomatski prenosi iz proračunskega leta 2005 v leto 2006

Spodnja preglednica daje pregled uporabe teh prenosov v leto 2006 na globalni ravni:

EUR |

1. Prenesene obveznosti |

– za odhodke držav članic – RDFI EU-10 | 1 614 735 317,00 |

– za neposredna plačila | 242 096 606,20 |

--------------------- |

Obveznosti skupaj | 1 856 831 923,20 |

2. Razveljavitev dodelitve proračunskih sredstev od prenosov |

– za odhodke držav članic | –– |

– za neposredna plačila | (17 651 622,31) |

--------------------- |

Razveljavitev dodelitve proračunskih sredstev skupaj | (17 651 622,31) |

3. Plačila |

– za odhodke držav članic – RDFI EU-10 | 1 608 989 764,00 |

– za neposredna plačila | 182 586 614,06 |

--------------------- |

Zaračunani zneski skupaj | 1 791 576 378,06 |

4. Odobritve, ki zapadejo (= 1 + 2 – 3) |

– za odhodke držav članic | 0,00 |

– za neposredna plačila | 41 858 369,83 |

-------------------- |

Črtani prenosi skupaj | 41 858 369,83 |

5. Avtomatski prenosi |

– za odhodke držav članic – RDFI EU-10 | 5 745 553,00 |

Neavtomatski prenosi iz leta 2005

Komisija je v skladu s členoma 9 in 149 finančne uredbe (Uredba Sveta (ES) št. 1605/2002 z dne 25. junija 2002) odločila o neavtomatskih prenosih iz proračunskega leta 2005 v leto 2006 za skupni znesek v višini 43,4 milijona EUR za postavko 05 04 01 05 „Predčasna upokojitev – novi sistem“.

B. PREDPLAčILA

PREDPLAčILA DRžAVAM čLANICAM

2. 5.1. Mesečna predplačila predvidenih odhodkov

Člen 7 Uredbe Sveta (ES) št. 1258/1999 z dne 17. maja 1999 o financiranju skupne kmetijske politike[1] navaja, da Komisija odloči o „mesečnih predplačilih na podlagi knjiženih odhodkov, ki jih izvedejo akreditirane plačilne službe“. Predplačila se plačajo državam članicam na začetku drugega meseca, ki sledi mesecu odhodka, ki ga je izvedla plačilna služba.

V strogem pomenu izraza ne gre za plačilo predplačil, temveč za povračilo odhodkov, ki so bili že izvedeni. Izraz „predplačilo“ poudarja začasni značaj teh plačil: predplačila so na voljo na podlagi mesečnih izjav, ki jih posredujejo države članice[2]; preverjanja in popravki mesečnega knjiženja odhodkov se opravljajo na podlagi podrobnih izjav[3]. Poleg tega bodo predplačila postala dokončna po preverjanju med naslednjimi proračunskimi leti v smislu odločitev o postopku potrditve obračunov.

Plačila, ki so jih izvedle države članice od 16. oktobra 2005 do 15. oktobra 2006, so bila zajeta v sistemu za predplačila. Za ostala plačila izvaja Komisija neposredna plačila za omejeno število ukrepov in za deljeno upravljanje v zvezi z RDTI-EU-10 (prehodni instrument za razvoj podeželja za nove države članice).

Za proračunsko leto 2006 je bil plačan skupni neto znesek predplačil v višini 47 477 705 141,5 EUR.

2. 5.2. Odločbe o predplačilih za leto 2006

Za proračunsko leto 2006 je Komisija sprejela dvanajst odločb o mesečnih predplačilih. Decembra 2006 je bilo sprejeto dodatno predplačilo, ki prilagaja navedena že odobrena predplačila k skupnim odhodkom, ki se obračunavajo za proračunsko leto.

Izvrševanje proračuna za leto 2006

Začetne razpoložljive odobritve Jamstvenega oddelka EKUJS za proračunsko leto 2006 so znašale 51 050,7 milijona EUR v obliki odobritev za prevzem obveznosti. Znesek v višini 43 279,7 milijona EUR je bil dodeljen podrazdelku 1a, ostanek v višini 7 771,0 milijona EUR pa podrazdelku 1b. Skupni znesek za proračun za leto 2006 in znesek za razvoj podeželja sta se povečala na 51 094,1 milijona EUR oziroma na 7 814,4 milijona EUR po prenosu zneska v višini približno 43,4 milijona EUR iz leta 2005 v leto 2006, namenjenega sistemu za predčasno upokojitev, vključenemu v programe razvoja podeželja.

Izvrševanje proračuna je za razdelek 1 znašalo 49 865,2 milijona EUR, tj. približno 97,6 % začetnih odobritev, pri čemer so odhodki za podrazdelek 1a znašali 42 175,3 milijona EUR, za podrazdelek 1b pa 7 689,9 milijona EUR, vključno s prenesenim zneskom.

Zlasti kar zadeva podrazdelek 1a je bila posledica izvrševanja premajhna poraba v višini 1 104,4 milijona EUR. Da bi znižali prispevke držav članic k proračunu Skupnosti, je Komisija s spremembo proračuna št. 6/2006 predlagala, da se iz začetnih odobritev Jamstvenega oddelka EKUJS črta znesek v višini 860,0 milijona EUR. Tako so končne razpoložljive odobritve za podrazdelek 1a znašale 42 419,7 milijona EUR in je bilo posledično premajhno izvrševanje znižano na 244,4 milijona EUR. Odobritve za podrazdelek 1b so ostale na ravni začetnega proračuna.

V Prilogi 3 je prikazano izvrševanje proračuna za leto 2006 z razlikami med tem izvrševanjem in odobritvami, ki so vključene v začetni proračun in spremembo proračuna št. 6/2006. Odhodki držav članic in odhodki po ukrepih so prikazani v Prilogi 4.

Pripombe k izvrševanju proračuna

Kmetijsko leto 2006 je zaznamovalo zmanjšanje pridelave poljščin in proizvodnje živalskih proizvodov, ki so ga spremljale zelo ugodne cene živalskih proizvodov in višje cene poljščin. Ta razvoj dogodkov na kmetijskih trgih ter tudi drugi dejavniki so vplivali na raven odhodkov Jamstvenega oddelka EKUJS na nekaterih področjih proračuna in povzročili znatno neizkoriščenost odobritev.

Podrazdelek 1a

Poraba odobritev je bila premajhna za intervencije na kmetijskih trgih, z izjemo sektorjev sladkorja in mleka, ter za neposredne pomoči. Priložena preglednica 3 prikazuje podrobnosti izvrševanja za več členov proračuna. V nadaljevanju so v kratkem predstavljeni glavni razlogi za način izvrševanja nekaterih členov proračuna v primerjavi z začetnimi proračunskimi odobritvami.

Žita

Premajhna poraba odobritev tega sektorja je bila posledica zmanjšanja količin žita v javnih skladiščih zaradi manjšega celotnega pridelka v EU-25 v letu 2005/2006 in tudi znižanja odhodkov za izvozna nadomestila zaradi porasta svetovnih cen žita po pomladi 2006.

Nadomestila za proizvode, ki niso navedeni v Prilogi I

Premajhna poraba odobritev tega sektorja je bila posledica splošnega znižanja stopnje izvoznih nadomestil ter tudi zmanjšanja izvoženih količin predelanih kmetijskih proizvodov.

Sladkor

Previsoka poraba odobritev tega sektorja je bila izključno posledica znatno višjih količin sladkorja na prostem trgu, ki se je izvažal z izvoznimi nadomestili, za razliko od količine, pričakovane v proračunu za leto 2006.

Sadje in zelenjava

Premajhna poraba odobritev tega sektorja je bila posledica nižjih odhodkov držav članic za operativne sklade za organizacije proizvajalcev, saj ni prišlo do pričakovanega povečanja v odobrenih programih organizacij proizvajalcev, ter za pomoč za predelavo paradižnika, saj je bila do te pomoči upravičena manjša količina paradižnika.

Mleko in mlečni izdelki

Previsoka poraba odobritev tega sektorja je bila posledica učinka spremembe časovnega razporeda plačil dajatev za mleko s strani držav članic, zaradi česar se bo dajatev za kvotno leto 2005/2006 plačala v proračunskem letu 2007 in ne v proračunskem letu 2006, kot je bilo predvideno ob sprejetju proračuna za leto 2006. Do proračunskega leta 2005 je plačilo dajatev za mleko pomenilo proračunski prejemek in je zmanjševalo ustrezne odhodke v mlečnem sektorju. Zaradi te spremembe so se torej v okviru odobritev za leto 2006 zvišali ustrezni odhodki za mleko in mlečne izdelke, kar je povzročilo previsoko porabo navedenih odobritev.

Goveje in telečje meso

Premajhna poraba odobritev tega sektorja je bila posledica manjših količin izvoženega mesa in živih živali ter manjšega števila živali, ki so dobile pomoč v okviru izredne sheme za podporo trgu.

Ločene neposredne pomoči

Premajhna poraba odobritev tega sektorja je bila predvsem posledica sheme enotnega plačila, kjer številne države članice niso porabile celotnega zneska ustreznih proračunskih sredstev, pri čemer so se sklicevale na upravne težave pri ugotavljanju pravic ter pri likvidaciji in plačevanju pomoči.

Druge neposredne pomoči

Poraba odobritev za leto 2006 je bila premajhna predvsem na področju premij za tobak zaradi zmanjšanja proizvodnje tobaka v primerjavi s količino, pričakovano v proračunu za leto 2006, in na področju kompenzacijske pomoči za banane, ker so ugodni tržni pogoji povzročili zvišanje tržnih cen in posledično znižanje stopnje kompenzacijske pomoči.

Revizija kmetijskih odhodkov

Premajhna poraba odobritev tega sektorja je bila posledica nižjih zneskov, ki so bili izterjani od držav članic z računovodskim postopkom ter tudi s postopkom potrditve skladnosti. Te izterjave pomenijo proračunski prejemek in zmanjšujejo skupne proračunske odhodke.

Podrazdelek 1b

4.2.1. Razvoj podeželja (EU-15)

Jamstveni oddelek EKUJS na podlagi odobritev podrazdelka 1b sofinancira (Uredba (ES) št. 1257/1999) 89 programov razvoja podeželja EU-15, ki so bili sprejeti za obdobje 2000–2006. Dodeljena proračunska sredstva, ki v letu 2006 za te programe znašajo 5 020,0 milijona EUR, so se povečala za znesek obvezne modulacije v višini 655,0 milijona EUR in za znesek 43,4 milijona EUR, prenesen iz leta 2005 v leto 2006. Dejanski odhodki za teh 89 programov so znašali 5 623,3 milijona EUR ali 98,3 % teh odobritev. Premajhna poraba teh odobritev je zadevala predvsem gozdarstvo in kmetijsko-okoljske ukrepe.

4.2.2. Prehodni instrument za financiranje razvoja podeželja za nove države članice

Jamstveni oddelek EKUJS pod tem finančnim instrumentom in na podlagi diferenciranih proračunskih sredstev sofinancira (Uredba (ES) št. 1257/1999) programe razvoja podeželja, ki so bili sprejeti v letu 2004 za 10 novih držav članic za obdobje 2004–2006. Vsi zneski, predvideni v proračunu, so bili izvedeni, medtem ko so plačila znašala približno 2 115,7 milijona EUR, tj. za 79,5 milijona EUR več od odobritev plačil v proračunu za leto 2006.

Razčlenitev odhodkov iz podrazdelka 1a po kategorijah

Odhodek Jamstvenega oddelka EKUJS se lahko za podrazdelek 1a razčleni v naslednje osnovne kategorije. V nadaljnjem besedilu so podani ustrezni zadevni odhodki, skupaj z odstotkom, ki ga navedeni odhodek predstavlja v skupnem odhodku Jamstvenega oddelka EKUJS v letu 2006.

4.3.1 Izvozna nadomestila

Poraba za izvozna nadomestila je znašala 2 493,6 milijona EUR, tj. 5,0 % skupnega zneska.

4.3.2 Neposredne pomoči

Odhodki v tem razdelku so znašali 34 051,3 milijona EUR, tj. 68,3 % skupnega zneska. Odhodek, ki velja kot neposredna pomoč je opredeljen v Prilogi k Uredbi Sveta (ES) št. 1782/2003 z dne 29. septembra 2003 (UL L 270, str. 1).

4.3.3 Skladiščenje

Odhodki za skladiščenje so znašali 756,9 milijona EUR, tj. 1,5 % skupnega zneska. Glavni skladiščeni izdelki so bili žita, sladkor, vino in mlečni izdelki.

4.3.4 Drugo

Drugi intervencijski odhodki so znašali 4 873,4 milijona EUR, tj. 9,8 % letnih skupnih odhodkov. Ta razdelek vključuje odhodke, ki ne spadajo v zgornje kategorije.

Ocena te razčlenitve odhodkov za obdobje 2002 do 2006 je prikazana v Prilogi 5.

[pic]

[pic]

[pic]

[pic]

[pic]

[1] UL L 160, 26.6.1999, str. 103.

[2] Države članice posredujejo ta plačila mesečno po telefaksu na 10. dan v mesecu.

[3] Države članice posredujejo podrobne izjave mesečno s preglednico 104.